Fotogaléria: Vyhodnotenie súťaže TOP AGRO
V Hoteli Senec si najlepší slovenskí agromanažéri prebrali ocenenie Top Agro a Najkrajší chotár.
Podujatie organizuje Klub poľnohospodárskych novinárov už 23-rokov. Výsledky súťaže Top Agro vyhodnocuje Národné poľnohospodárske a potravinárske centrum – VÚEPP na základe vyplnených Informačných listov Ministerstva pôdohospodárstva a rozvoja vidieka SR. Prvý raz bola generálnym partnerom súťaže VÚB Banka.
Súťaž Najkrajší chotár vyhodnocuje odborná komisia, ktorá jednotlivé prihlásené podniky navštívi.
Klub poľnohospodárskych novinárov pripravuje z vyhodnotených spoločností svoju výročnú publikáciu. Rozsah tej aktuálnej je 92-strán a poľnohospodári ju obdržali na slávnostnom vyhlásení výsledkov oboch súťaží, ktoré sa uskutočnilo v stredu – 24. októbra 2018.
Publikácia slúži ako propagačný materiál slovenského poľnohospodárstva aj na podujatiach v zahraničí.
Autor článku: Juraj Huba - poľnoinfo.sk
Zdroj obrázku: Klub poľnohospodárskych novinárov